《望云亭辞》
明代·林弼

青山兮白云，怅予望兮远人。望远人兮不可见，目渺渺兮海垠。

鄱之山兮泉之水，云孤飞兮心千里。临华亭兮奈何，望有极兮思无已。

云之归兮芒砀，蹇游子兮悲故乡。云之出兮太行，渺亲舍兮天一方。

松楸摵兮霜露下，宛在目兮愁予。云兮云兮其作霖雨，望复望兮毋使我心苦。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。